سەرچەوەیگ ئەمنی وە ئاژانس شەفەق نیوز وت دوو گەنج  دانشتگ ئاوایی "ئەبی تڵمر" لە دەوروگەرد قەزای خاڵس لە باکوور خوەرهڵات بەعقوبە ماوەی سێ رووژە رفیانە ک یەکیگیان خوەنەوار زانکۆیە.
وتیش دەزگایەیل ئەمنی دەسکردنەس وە مینەکردن و گەردین ئەرا ئاشکەراکردن چارەنویس دوو گەنجەگە.
لە سەڵاحەدینیش، مەدەنییگ گیان لەدەسدا وە رویداو هاتوچو لە شار تکریت.
سەرچەوەیگ ئەمنی وە ئاژانسەگەمان وت، مەدەنیگ وە لەیەکدان ماشینەگەی وەگەرد "مکسەریگ" گیان لەدەسدا لە شار تکریت.
وتیش تەرمەگەی ئەرا پزیشک دادوەری کلکریایە دەزگایەیل تایبەت لێکۆلینەوە لە رویداوەگە وازکردنە.
